Henry Cravatte

Den Henry Cravatte, gebuer den 21. Mee 1911 zu Dikrech, a gestuerwen de 4. November 1990 zu EttelbréckAnnonce vum Doud vum Henry Cravatte am Lëtzebuerger Land vum 9. November 1990 op eluxemburgensia.lu gekuckt de 26. Juli 2022, war e lëtzebuergesche Politiker.

Hien huet Droit studéiert a gouf 1936 zu Dikrech Affekot.

Seng politesch Carrière huet 1951 ugefaangen, wéi en op der Lëscht vun der LSAP an de Gemengerot zu Dikrech gewielt a gläich Buergermeeschter gouf. 1957 koum en an d'Oppositioun, mä gouf 1964 nees Buergermeeschter.

An der LSAP war den Henry Cravatte vun 1953 bis 1957 Member vum Comité-directeur a vun 1959 bis 1969 President. 1959 gouf en an d'Chamber gewielt, nodeem e vun 1958 bis 1959 Staatssekretär fir Wirtschaft war. No de Chamberwale vun 1964 gouf e Vizepresident vun der Regierung an Inneminister an der Regierung Werner-Cravatte.

Den 3. Mee 1970 ass den Henry Cravatte als Parteipresident zeréckgetrueden, fir duerno an déi nei gegrënnten Sozialdemokratesch Partei anzetrieden, där hire President en de 14. Mäerz 1971 gouf an dat bis 1980 blouf.

1968, 1974 an 1979 gouf en all Kéier an d'Chamber erëmgewielt.

Vum 26. Abrëll 1976 bis den 19. Juni 1978 war hie President vum Conseil de l'Europe.

1981 huet hie sech nees bei de Gemengewalen opgesat a gouf och, op der LSAP-Lëscht (ouni awer Member ze sinn) Dikrecher Gemengeconseiller bis zu sengem Doud 1990. Vun 1970 bis 1990 war hien och President vum SYVICOL, a vun 1959 bis 1979 President vum Conseil des communes d'Europe.

 Auszeechnungen 

 60px Großes Goldenes Ehrenzeichen mit dem Stern für Verdienste um die Republik ÖsterreichLëscht vun de Persounen déi tëscht 1952 an 2012 d'Ehrenzeichen für Verdienste um die Republik Österreich kruten.

 Kuckt och 
 Lëscht vun de lëtzebuergesche Regierungsmemberen

Um Spaweck

Kategorie:Lëtzebuergesch Deputéiert
Kategorie:Lëtzebuergesch Staatssekretären
Kategorie:Inneministere vu Lëtzebuerg
Kategorie:Lëtzebuergesch Affekoten
Kategorie:Lëtzebuergesch Buergermeeschteren
Kategorie:Gebuer 1911
Kategorie:Gestuerwen 1990
Kategorie:Grand'Croix de l'Ordre de Mérite du Grand-Duché de Luxembourg
Kategorie:Großes Goldenes Ehrenzeichen mit dem Stern für Verdienste um die Republik Österreich (1952)
Kategorie:Buergermeeschtere vun Dikrech